રિટાયરમેન્ટના કલાકોમાં જ સચિન તેન્ડુલકરની ભારત રત્ન માટે પસંદગી કરવામાં આવી હોવાની ભારત સરકારે જાહેરાત કરી ત્યારે જમી રહેલી તેની પત્ની અંજલિ તેન્ડુલકર ખુશીથી સાચે જ નાચવા લાગેલી. દેશનું સવોર્ચ્ચ નાગરિક સન્માન ભારત રત્ન મેળવનારો સચિન તેન્ડુલકર યંગેસ્ટ વ્યક્તિ છે. સચિનની સાથે-સાથે સુવિખ્યાત રસાયણવિજ્ઞાની અને પ્રાઇમ મિનિસ્ટરની સાયન્ટિફિક ઍડવાઇઝરી કાઉન્સિલના વડા પ્રોફેસર સી.એન.આર. રાવ (ચિંતામણિ નાગેશા રામચંદ્ર રાવ)ને પણ ભારત રત્ન આપવાની જાહેરાત કરવામાં આવી હતી.